Sanajan yuswane wis ngancik angka 8, nanging semangate kanggo berantas penyebaran narkoba ing Indonesia ora ana mundure. Astaman ngendika negara iki ora oleh kalah anggone ngelawan narkoba ing sawijining sambutan minagka Ketua Umum Badan Kerjasama Sosial Usaha Pembinaan Warga Tama "Bersama" sajroning adicara pengetan HUT Bersama sing kaping 40, ing dina Sebtu tanggal 4 Agustus 2018 kapungkur. Bab iki uga dadi salah sawijining sabab Putera Astaman tetep setya ngabdi marang bangsa lumantar organisasi "Bersama" biyantu pamarentah nyegah lan berantas narkoba ing Indonesia. Narkoba dadi perkara sing abot banget kanggo bangsa Indonesia. Kualitas sumber daya manusia, utamane generasi muda mudhun adoh banget. Daya saing kita minangka bangsa tansaya ringkih lan bisa uga dadi negara sing tertinggal. Putera Astaman ngajak bocah-bocah enom, mligine dheweke kabèh sing melu sajroning gerakan Pramuka, mahasiswa, pelajar, lan pemuda kanggo melu sajroning gerakan nasional perang ngelawan narkoba. Piyambake nduwe pangarep-arep lumantar gerakan iki, kita kabèh minangka warga negara bisa mujudake Indonesia sing maju, berprestasi, lan tanpa narkoba.